POSJET ETNO KUĆI NOVO ČIČE

Djeca starijih i predškolskih skupina bila su sa svojim odgojiteljicama u posjetu Etno kući u Novom Čiču.

Tijekom ovog izleta djeca su imala priliku razgledati dvije Etno kuće opremljene starinskim namještajem, starim alatima, takalačkim strojem i raznim drugim matrijalima. Nakon upoznavanja Etno kuće upoznali su se i s alatima kojima se nekad obrađivala zemlja, načinom kako se dobivalo brašno iz pšenice i kukuruza te sa starom krušnom peći. Djeca su se iskušala u samostalnoj izradi peciva koja su ljubazni domaćini ispekli i koja su na kraju ponijela kući.

Upoznali smo se s tamburaškim i gajdaškim instrumentima koje su djeca imala priliku i isprobati. Nakon kratke okrijepe posjetili smo i seosko imanje. Na seoskom imanju djeci su predstavljene razne autohtone domaće životinje.

Prije odlaska kući iskušali smo se u raznim starim seoskim dječjim igrama i na kraju nezaboravnom iskustvu jahanja ponija.

Djeci je kroz posebno i nezaboravno iskustvo prikazano kako se nekad živjelo u Turopolju i razni običaji našeg kraja.

Pripremila: Arijana Arbanas, odgojiteljica